**Munkaerőpiaci kulcskompetenciák vitaest**

A vitaest célja a munkaerőpiaci kulcskompetenciák beazonosítása volt, valamint fejlesztési lehetőségeik.

Ennek keretében az előadás két részre oszlott:

* Személyiségelméleti rész keretében megismerkedtünk a különböző személyiségtípusokkal, azok ismeretének a fontosságával a kommunikáció során, valamint a fejlesztési lehetőségekkel. Különböző személyiségteszteket végeztünk el és értékeltünk, megvizsgálva, hogy melyek azok a kompetenciák, melyek szükségesek a munkaerőpiacra való lépéshez;
* A coaching rész keretében megismerkedtünk a coaching eszközrendszerével és azok alkalmazási lehetőségével a kompetenciafejlesztésben. Esettanulmányokat néztünk, valamint helyzetgyakorlatokat végeztünk, melyeket kielemezve esetmegbeszéléseket tartottunk.

A vitaest során csoportos beszélgetéseket hajtottunk végre, ahol lehetőség volt a különböző szemléletek, módszerek ütköztetésére, a gyakorlati hasznosítási lehetőségek megbeszélésére.

Végül, és nem utolsó sorban az érzelmi intelligencia fogalmát érintettük, a különböző érzelmi intelligencia modelleket vizsgáltuk meg, valamint az érzelmi intelligencia fejlesztésének a lehetőségeit, fejlesztési modelleket.